OpenLLM-France/wikimedia huggingface dataset:
# Fantic ann Nove

| ◄ Jannet Helari | Fantic ann Nove | Ar martolod iaouanc ► |
Ar marc’hadour newez a lavare
Na d’he vartoloded, hac a neuze :
 — Amarret ma chaloup dimeuz ar c’hê,
Ma ’c’h in da welet Fantic ann Nove,
 Ma ’c’h in da welet Fantic ann Nove,
Ha da gass d’ezhi eun habit newez...
 — Na bonjour d’ac’h-hu, Fantic ann Nove,
Setu me deuet d’ho kwelet hirie ;
 Setu me deuet d’ho kwelet hirie,
Ha da digass d’ac’h eun habit newez.
 — Ha d’ac’h, emezhi, marc’hadour newez,
Beza ’m emp eur mab caër evel ann dez ;
 Beza ’m emp eur mab, pewar miz a zo,
Pa gerfet breman, nimp a eureujo.
 — Hoc’h eureuji, Fantic, na allan ket ;
D’eur plac’h a Vro-Zaos ez on dimezet.
 — Na mar gout dimêt d’eur plac’h a Vro-Zaos ;
Me a ra ganit ma c’hant mil malloz,
 Hac ouspenn hini ann ôtrô Doue,
Ken war vor, war douar, ’lec’h ma ’c’h î te.
 — Tawet, Fantic, ha na laret ket se,
Ni hec’h ei hon daou d’al leuriou newez.
 Ar marc’hadour newez a lavare
Na d’he vartoloded, hac a neuze :
 — Disamarret ma chaloup deuz ar c’hê,
Bet am eus malloz Fantic ann Nove ;
 Bet am eus malloz Fantic ann Nove
Hac ouspenn hini ann ôtrô Doue ;
 Hac ouspenn hini ann ôtrô Doue,
Ken war vor, war douar, ’lec’h ma ’c’h in me.
Na ’n efoa ket ha c’hir peurachuet,
Nac he lestr newez ’zo bet concouret ;
 Nac he lestr newez ’zo bet concouret
Hac he hol vad, hac he vartoloded.
 — Chapel Itron Varia a Gerfot
A lavar ann holl ’zo eur plass dévot...
 Mar keret conserv d’in-me ma buhez,
Me a zavo d’ac’h eur chapel newez ;
 Me a zavo d’ac’h eur chapel newez,
Na deuz a goat sab, en Douar-nevez.
 Ha me a iello breman da Vulat,
Dierc’henn, discabel, ha war ma z road ;
 Dierc’henn, discabel, ha war ma zroad,
War benn ma daoulin noaz, mar gallan pad.
 Mar arri Fantic ann Nove aman,
Et, martoloded, na d’hi zaludan,
 Ha lâret d’ei : bonjour, ma mestrès vad !
Et hec’h ê ho carantez da Vulat ;
 Et hec’h ê ho carantez da Vulat,
Dierc’henn, discabel, ha war he droad,
 Ha mar gall retorn d’ar gêr en buhez,
Hen hoc’h eureujo, Fantic ann Nove !...
Une autre leçon débute ainsi :
 Ken caër evel ar bleûn per,
Pe evel ar roz mezper ;
 Pe evel ar roz mezper
Ez eo merc’hed coste Treger;
 Ispisial Fantic Labbé,
Deus er bloaz-man kezlo newe ;
 A deveus bet eur mab bihan
Euz eur marc’hadour a Rouan...
# Kontadennou ar Bobl e Breiz-Izel/An daou dort

Oberennoù damheñvel pe handelvoù all zo ivez, gwelout Ann daou dort.
| ◄ Merc’h Markiz Koadleger, pe Fanch Krenv, Yann Kofek, Youen ar Reder ha Job al Lagadek | An daou dort |
Eur wech e oa daou dort, Nonnig ha Gabig, hag e oant mignoned o-daou. Kemenerien e oant o-daou, ha bemdez ec’h eent da labourat d’an tiegeziou war ar mêz, pep-hini en e du.
Eun noz, pa oa Nonnig o tistrei eus e devez, diwezat eun tammig, digouezet e lann Penn-ar-Roc’ho, e klevas mouezigou o kana evel-hen :
— Daoust piou a zo o kana evel-se ? a lavaras ennan e-unan.
Hag e tostaas goustadik.
Sklêr e oa al loar, hag e welas an danserien-noz, hag a zo kornandoned, krog dorn-ouz-dorn, o tansal en kelc’h hag o kana. Unan a gane a-raok :
Hag ar re all holl a gane war e lerc’h :
Ha ne lavarent nemet se. Nonnig en devoa klevet alïes komz eus an danserien-noz, met biskoaz n’en devoa o gwelet, hag en em guzas ’dreg eur roc’hell evit sellet oute, Met gwelet e voe prestik, ha tapet e kreiz ar c’helc’h. Hag i neuze da zansal ha da drei endro d’ezan, ha da gana gwaz evit biskoaz :
Ha da lavaret da Nonnig :
— Deus da zansal ganimp ivez !
Nonnig n’oa ket eur paotr aounik hag a yeas en dans. Ha setu hen da drei ha da gana gante :
— Ha goude ? a lavaras ; gwal-verr eo ho son.
— N’eus ken, a lavarjont d’ezan.
— Penaos n’eus ken ? Perak na lâret ket ivez :
— Ya avat ! a lavarjont holl ; se a zo brao kaer.
Hag i da gana neuze :
* Dilun, dimeurz ha dimerc’her.
* Ha diziou ha digwener !
Ha da vont en-dro, en-dro !
Pa c’hoantaas Nonnig mont kuit, e lavarjont an eil d’egile :
— Petra a rofomp d’an den-ma, evit beza hiraet ha braoaet hon zon ?
— An dra a garo : arc’hant hag aour kement ha ma karo, pe beza didortet.
— Mar karit va didorta avat, a lavaras Nonnig, ne c’houlennan ken diganec’h.
Ha kerkent e voe lemet e dort d’ezan, hag e tistroas d’ar gêr skanv hag eeun, ha zoken eur paotr koant.
An deiz war-lerc’h, pa welas e vignon Gabig anezan, e voe souezet.
— Petra ? emezan… (hag e selle ouz e gein)… ha da dort ?
— Eat kuit, evel ma welez.
— Penaos eo c’hoarvezet kement-se ?
Hag e kontas d’ezan evel ma oa c’hoarvezet an dra.
— Ah ! me ’c’h aio ivez e-berr da noz da Benn-ar-Roc’ho, da welet an danserien-noz.
Hag e reas evel m’en devoa lavaret. P’arruas barz al lanneg, e oa adarre ar c’hornandoned o tansal hag o kana :
a gane unan da genta ; hag ar re all war e lerc’h :
Hag e troent, hag e lampent.
Gabig a dostaas, hag e lavarjont d’ezan :
— Deus da zansal ganimp ivez !
Ha setu Gabig dorn-ouz-dorn gante, ha da zansal ha da gana evelte :
* Dilun, dimeurz ha dimerc’her,
* Ha diziou ha digwener !
— Ha goude ?… a lavaras.
— Neus ken. Petra, c’houi a oar c’hoaz ?
— Ya da !
— Oh ! lavarit eta, lavarit eta !
— Oh ! se n’eo ket mat ! se na junt ket ! Hon zonig a oa koant kaer a-raok, ha n’eo ken breman… Petra ’vo grêt d’ezan ?
— Lakaat d’ezan tort egile, eme unan.
— Ya, ya, lakaat tort egile war e hini.
Hag e voe peget tort Nonnig d’ezan war e hini, hag e tistroas d’ar gêr droug ennan ha mezus bras, m’ho ped da gredi.
Hag evel-se, ar peurest eus e vuhez, e renkas dougen daou vec’h, e hini hag hini e gamarad.
Dastumet en Plouaret, e 1859.
# War bont an Naoned (Soniou Feiz ha Breiz)

Oberennoù damheñvel pe handelvoù all zo ivez, gwelout War bont an Naoned.
| ◄ Pennherez Penn-ar-roz | War bont an Naoned | Kabiten Sant-Malo ► |
Ton dastumet gant an A. Guillerm.
* P’edon war bont an Naoned,
* En deiz all o kana.
* 2
* Me gwelet eur plac’h yaouank
* Lez ar ster o ouela.
* 3
* Ha me o c’houlenn outi
* — : Na perak e ouele ?
* 4
* — « : Va gwalenn aour, emezi,
* Er mor a zo kouezet. »
* 5
* — : Petra rofet-hu d’in-me,
* Me yelo d’he zapa !
* 6
* — : Hanter kant skoued, emezi
* ’roïn deoc’h, a galon vat.
* 7
* ’Vid ar genta plonjadenn
* Netra n’en deus gwelet.
* 8
* Vid an eilvet plonjadenn
* Ar walenn zo touchet.
* 9
* Vid an drede plonjadenn
* Ar paotr a zo beuzet.
* 10
* E dad a oa er prenestr
* Ha diroll da ouela.
* 11
* — : Tri mab am eus me ganet
* O zri ez int beuzet.
* 12
* — : E bered sakr an Dreinded
* O zri e vint beziet.
# War brezans Doue

| War brezans Doue | Speret-Santel, ol ners (Veni, Sancte Spiritus) ► |
* O ma Doue, o ma Jezus,
* En ho prezans me zo eürus,
* Ha, gant ho kras, me vo nerzus,
* Doue a wel ar pesket mud
* Er mor kuzet,
* Kouls hag an evnig war e glud
* D’an noz kousket. O ma Doue, etc.
* N’euz ket en Env eur stereden
* Ha na welfe,
* Pe war an douar eur ioten
* Na anavfe.
* Gwelet a ra, rog ma komzan,
* Ma zonjezon,
* Kement a ran hag a laran,
* Gwel evidon.
* Pa zihunan euz ar beure
* E sell ouzin,
* Em ol labour a-hed an de
* Ema genin.
* N’euz forz pelec’h enem gavan,
* Ti, park, pe brad,
* Warnon, o Doue, e santan
* Ho taoulagad.
* En ho prezans, leun a zudi,
* Me a fell d’in,
* Ho karet hag ho serviji
* Pad ma vevin.
* Neuze, raktal m’am bo treuzet
* Dor ar maro,
* Er Barados evit bepret,
* Me ho kwelo.
K. G. 1912
# War eur Wezenn dero goz

| ◄ Da zant Houardon | War eur Wezenn dero goz |
D’an Aotrou René Ar Rouz.
* Va gwezenn dero goz en eur hiboudi pell
* ’Vel o c’houlenn sikour, moarvat en eur c’hervel,
* Gant eur barrad arne a voe dec’h diskaret
* Rak he c’heneilezed a jomas sebezet…
* Ha me o prederia : « N’eo ket echu he foan…
* « Gouzanv a raio c’hoaz beteg ’n he zremenvan ;
* « Kaer he devo heja ’vel eun den en argoll
* « He c’hern hag he brec’hiou, a dammou ez ay holl…
* « Da vikana, harzit da droucha he gwriziou,
* « Leuskit-i d’adveva evel war ar c’hleuziou
* « Ar pendologou moal o c’henel eur vodenn.
* « Ma adsavfe eun deiz, va c’haloun ’ve laouen.
* « Dindan-i bann an heol ’ve ken c’houek ha ken mat
* « Pa zeufe d’am zomma ’n eur lugerni goustad
* « Ma kavfe d’in bepred klevout e deun va c’hreiz
* « Boudal va yaouankiz hag holl voueziou va neiz,
* « Santout er memes lec’h spered va ziegez
* « Ene va gourdadou, c’houez karet va menez… »
* Eun delien dam-grinet ’gouez e troad eur wezenn :
* Set adarre eur marv. Da bep tra ’z eus termen…
# War bont ann Naonet (An Uhel)

Oberennoù damheñvel pe handelvoù all zo ivez, gwelout War bont an Naoned.
| ◄ Cloarec Creac’h-Mikêl | War bont ann Naonet | Penherès Pennanec’h (gwez kenta) ► |
Pa oann war bont ann Naonet,  Lon la ! Euz a em divertissa,  Ma luron lurette !  Ma luron lura !
 Ha me rancontr ma mestrès War ar pont o ouela.  Ha me c’houlenn digant-hi : — Petra eo d’eoc’h gouela ? — Ma gwalenn aour, emezhi,  ’Zo couezet er mor, ama. — Petra rofet-hu d’in-me,  Ha me ’iel d’hi zapa ? — Hanter cant scoed, emezhi,  Roïn, a galon vad. Hac ar c’henta plonjadenn,  N’hen eus gwelet netra ; Ha d’ann eil plonjadenn,  Er sabran eo touchet ; Ha d’ann dervet plonjadenn,  Ar walenn ’n eus touchet ; D’ar bedervet plonjadenn,  He galon ’zo beuzet. He vamm a oa er prennestr,  O sellet diout-han : — Ha possubl’ve, einezhi,  A ve ma mab beuzet ! War ann aod ann Naonet,  He gorf ’zo bet cavet ; Bars en berred ann Naonet  Ez eo bet douaret. War galon ann den iaouauc,  Eur wezenn a zo savet ;  War galon ar plac’h ioouanc, Eur rosenn a zo savet,  El lec’h e tiskenn bemdez Roue al laboused ;
Eur rozenn euz ar gaera War he bez ’zo savet,  Ma lavar ann dud iaouanc Rozenn ann eurusted.
Canet gant Jannet Kerguiduff, à Taulé 1850.
# War bont ann Naonet (Bourgault-Ducoudray)

Oberennoù damheñvel pe handelvoù all zo ivez, gwelout War bont an Naoned.
| ◄ Silvestrik | War bont ann Naonet | Drindet santel ► |
* Pa oann war bont ann Naonet gai landemoa, libéré,
* Pa oann war bont ann Naonet gai landemoa, libéré,
* Bergerenn o wela Un deux troix delyra
* Trois cavalier de bois landemoa, mégaré.
* Me welet eur vergerenn gai landemoa etc. (bis)
* War ar pont o wela Un deux trois etc.
* Petra c’h eus-hu da wela gai etc.
* Plac’hik d’in-me laret Un deux trois etc.
* Ma gwalenn er mor kouezet gai etc.
* Piou a iélo d’hi zapa ? Un deux trois ete.
* Petra rofet-hu d’in-me gai etc.
* Me iallo d’hi zapa Un deux trois etc.
* Pemp kant scoet en aour melenn gai etc.
* Mar gallet hi zapa Un deux trois etc.
* Na d’ar c’henta plonjadenn gai etc.
* Ar walenn we guelet Un deux trois etc.
* Ha dann eill plonjadenn gai etc.
* Ar walenn we touchet Un deux trois ete.
* Ha d’ann dervet plonjadenn gai etc.
* Ar mab a we beuzet Un deux trois etc.
* He dad a oa er prenuestr gai etc.
* kommanz da wela Un deux trois etc.
* Tri mab am eus me ganet gai etc.
* Ho zri ez int beuzet Un deux trois etc.
* Eu bered sakr ann Drindet gai etc.
* Meus tri mab douaret Un deux trois etc.
Cette chanson est dans le mode majeur, et, chose rare dans les mélodies populaires, sa coupe est parfaitement carrée.
On sera frappé du contraste qui existe entre la gaieté de l’air et la tristesse du sujet.
# War o gwalc’h

| ◄ Da zerr-noz e Huelgoat | War o gwalc’h | Va buc’h velen ► |
D’an mignon kalonek E. Thibault.
* An ode digoret, ar biou, an oc’hen bras.
* War eur linen renket, o bruched er yeot glas,
* A beur en eur bignat, sioul, da c’horre ar prad ;
* Hag al loened bihan, pep-hini dioc’h e oad,
* A heuilh ar re gosa, evel ar vugale
* O zadou, o mammou, pa grogont da vale.
* Pa zavont o fennou, glizen war o muzell.
* An aezen o koueza eus toullou o fronell.
* E larfec’h, en o gloar, roue ha rouanez,
* O paouez, eur pennad, e-tal dor o falez.
* Dindan an oabl skedus, pa dosta da greiste,
* Gwrezus eo an tommder : bras ha bihan neuze
* E troad eur c’harz haleg a weler o c’hourvez
* ’Vit daskiriat goustad, e peoc’h gant ar vuhez ;
* O lagad hunvreüs, kollet en o zonjou,
* Al loened dirazo a zell ouz an nenvou.
* E-keit-se, en disheol, eur paotr hanter-wisket,
* Didog ha divotez, ouz ar c’hleuz astennet,
* C’hoantek ha kalonek a zebr e damm bara…
* Pegen eürus e oan pa rên ar pez a ra !
# Lezobre

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Lezobre, gant Fañch an Uhel ;
* Lezobre, gant Narsis Kelien
Gwelout ivez :
* Lezobre ha Maurian ar roue, gant Fañch an Uhel ;
* Lezobre ha Morian ar Roue, gant Maurice Duhamel
# Lezobre (Kelien)

Oberennoù damheñvel pe handelvoù all zo ivez, gwelout Lezobre.
| ◄ Ar Vinorez | L. Lezobré | Ar Roue Gralon ► |
# Lezobre ha Maurian ar roue

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Lezobre ha Maurian ar roue (eil gwes)
* Lezobre ha Maurian ar roue (tervet gwes)
# Lili gwen

| ◄ D’ar bleunio | Lili gwen | Dizoursi ► |
* E-touez holl bleunio an douar,
* Ar lilïen a zo dispar ;
* Gant he c’houez-vat hag he c’hlanded
* ’Eo rouanez ar bleun bepred.
* Ne blij ket d’ei an awel yen,
* Pa c’houez e pak kerkent he fen ;
* Ne ziwan ket en douar fall ;
* Ouz ar glao eo ret hen diwall.
* Peurvuan e ve kuntuilhet
* Ewit kaerât lec’hio karet ;
* Gant lili gwen e kempenner,
* Eus ar c’haeran, be pe ôter !
* Henvel-tre ouz ar lili gwen
* ’Kavan ar yaouankiz kristen ;
* Ar yaouankiz a ’n em ziwall
* Ouz ar bed ’zo breman ken fall !
* Ar burete eo ar vleuen,
* Ar vodesti an delio glas
* Anez pere ar lilien
* ’Deu buan da wenvi, siouaz !
# Lezobre ha Morian ar Roue

Oberennoù damheñvel pe handelvoù all zo ivez, gwelout Lezobre.
| ◄ An daou vanac’h hag ar plac’hig yaouank | Lezobre ha Morian ar Roue | Rozmelchon (1) ► |
* Etre Koad-ar-Skin ha Lezobre
* A zo bet asinet eun arme,
* A zo bet asinet eun arme.
Chanté par Marguerite Philippe, Pluzunet. Phono F. Vallée (Fac. des L., Rennes).
TRADUCTION. — Entre Koad-ar-Skin et Les Aubrays — A été arrêtée une rencontre (bis).
Chanté par Maryvonne Bouillonnec, Tréguier.
Noté par le Colonel Bourgeois. Communiqué par M. F. Vallée.
# Kentel fest ar vugale

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Kentel ar vugale (1846)
* Kentel fest ar vugale (1867)
* Kentel fest ar vugale (1883)
# Kenteliou ar Grouadelez

| ◄ En koajou Breiz | Kenteliou ar Grouadelez | Pa deuy an Hanv ► |
Kinniget d’am ferson, an O. Cadre.
* Eun devez o vale, war ribl eur wazig dour,
* Me ’glev eun evn o kanan war eur skour.
* Diskan :
* Sav, sav da zellou, merc’h yaouank,
* War Vreiz-Izel ; pep tra enni ’ zo koant,
* Sav, ped eviti Doue,
* Ma kerzo eün gant hent ar Wirione.
* « Me, eme an estig, eo krouadur Doue,
* Deut euz e berz d’az kentelian hirie.
* Perag eta, plac’hig, biskoaz n’az poa sonjet
* Kaerat e ’r vro out bet enni ganet ?
* D’am daoulagad n’eus bro a ve dudiusoc’h,
* Na d’ar galon n’eus karantezusoc’h.
* An heol a bar skedus ’us da Vreiz venniget ;
* Al lann, ar c’hoad gantan ’zo alaouret.
* Ar chapel er brouskoad, ar c’halvar ’lein ar roz
* ’ Zo testeni euz a fe da dud koz.
* Tro-war-dro ar mor bras gant e drouz a luskel.
* A rumm da rumm, pennou-heurt Breiz-Izel !
* Neuze eo dous, plac’hig, bevan fur, mat ha reiz,
* Genel, bevan, mervel war douar Breiz !
* Evel da gendadou, kav gwell ganit mervel
* ’Vit nac’h Doue ha da vro Breiz-Izel !
* Ped Doue ma chomo dispak ’vel diagent,
* Baniel ar fe en hon Breiz, Bro ar Zent. »
* An evn a vouskan c’hoaz ; kuitet ’n eus e vrankig ;
* Em c’halon ’ klevan bepred e zonig.
* Me a distro d’ar gêr o sonjal ’n e gentel ;
* Hirie, d’am zro, me ’lar da Vreiz-Izel :
* « Breiz ! Breiz ! pa ’c’h out eur vro ken kaer,
* Me a vezo karantek ’n ez kenver,
* Breiz ! daoust d’an dud dizoue,
* Me ’vo da vugel ’ hed ma holl vuhe. »
# Kentan komjou a deskis

Oberennoù damheñvel pe handelvoù all zo ivez, gwelout A-vihanik em eus karet.
| ◄ M’ho kar, Gwerc’hes | Kentan komjou a deskis | Mari, Gwerc’hes galloudus (Maria, Mater gratiæ) ► |
1. Kentan komjou a deskis war an oalet, er gêr, A voa ’n hano a Vari ha Jezus he Mab ker : Ouz ma c’herc’hen e tougen e pign he medalen. Ha Me ho salud Mari oa ma c’hentan peden. A vihanig am euz karet Hag enoret ar Werc’hes ; Bepret am euz hec’h anzavet Evit Mam ha Rouanes.
2. Nag a wej he dorn tener, aboe ma badeiant, A bellas ouz ma c’havel pechou an aerouant ; Nag a wej he daoulagad, evel diou stereden, Wardro gant re ma mam gez, a baras war ma fen !
3. Lies em bugaleaj ma mam d’in a lare : « Eur vam al ec’h euz en Env, koantoc’h evidon-me. » Ha p’am douge d’an ilis, biken n’hen ankouaïn, Dirag oter ar Werc’hes am lake d’an daoulin.
4. Brasat a re ma fians dre ma kresken en oad : Aoun da zisplij da Vari e talc’his en hent mad, Beteg an de m’am renas trezeg an dol zantel, Elec’h e tisken Jezus e kalon e vugel.
5. Ha breman pa ven nec’het gant klenvet pe glac’har, Pa zantan an drouk-speret oc’h esat ma diskar,
Eus fons ma c’halon kenkent e sav eur griaden : « O Mari, o ma Mam vad, diredet d’am zouten. »
6. Em c’hozni, evel breman, pa greno ma memprou, Nag e ve stanket ma mouez ha mud ma muzellou, Ma zonj a vo gant ma Mam, ma hirvoud divezan A dougo trezeg Doue hano Mari gantan.
K. G.
# Kentel ar Beorien

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Kentel ar beorien (1867)
* Kentel ar beorien (1883)
# Kentel d’ar barz yaouank

| ◄ Jabadao | Kentel d’ar barz yaouank | Prof ► |
* Na ganès morse war da delen
* Enor d’ar gwad, d’an emgannou ;
* Na verkes morse war da dolen
* Lorc’h an Arme, ar Brezellou ;
* Kan kentoc’h an amzer da zoned
* Eur vuhez kaër meurbed skedus
* Vid ma laro ar bobl estonet :
* Ar Peoc’h zo eun dra burzudus.
* Merk bepred en nerz da ganaouen
* An uhelder sakr euz ar Gwir ;
* Kan kalonek, hag a vouez lawen
* Eur sonik flour gant anal hir.
* Ia, kan ar gened, ar bravente,
* Kan an Douar hag ar Furnez,
* Ar merc’hed koant, ar bleuniou neve
* An Nenv, an Heol, ar Garantez.
* Em lak a-bez da zervich ar Vad,
* An honestiz hag ar re baour ;
* Na stages morse da zaoulagad
* War iêo ar madou nag an aour.
* En peb lec’h, diskuill al loustoni,
* Sao da gounnar ouz ar re fall,
* Ha frê dre-holl an holl sotoni
* Bez atao den eon ha leal.
* Ra vezi enebour d’ar Gevier,
* Gra sell Iorc’hek ouz ar Glorus ;
* Mez na sones morse da gleier ;
* Ro skoazel d’ar re falleürus.
* Barz, te a rei skwer d’an holl skweriou
* Brezel d’ar bec’h, bec’h d’ar brezel,
* D’ar Peoc’h, d’ar Vad kan meuleudiou,
* Da galon grenv, da benn uhel.
* Da lagad war an traou da zoned,
* Sell euz an Araokaat skedus ;
* Evid ma heuillo ar Vretoned,
* Roudou da gammejou kredus.
* Ma tihano ar broiou terra
* An eil d’eben d’ober brezel,
* Vid na zeuio ken gwad da vera,
* Barz, trec’h d’ar ganiri varvel.
* Malloz d’an Droug ha d’an droug-komzou !
* Malloz d’an neb a c’houez an tan,
* D’ar pinvidik a c’hronn e vadou,
* Da biou bennag a zo distan !
* Méz d’an dud ien ha d’ar re glouar,
* A gemenn ar fall, an drubuill,
* Heb em sevel outê gant kounnar,
* Heb kaout ar galon d’o diskuill !
* Peoc’h war ar bed d’al Labourerien,
* Peoc’h d’ê bepred war an douar ;
* Ma vo an dud gwir amezeien,
* Ma tec’ho ac’hann ar glac’har ;
* Kan, ô Barzik kez, war da delen,
* D’an dud paour levenez ar bed,
* Ha merk skler a hed da ganaouen
* Esper an Amzer-da-zoned…
21 a viz Gouere 1929.
# Kenteliou euz ann Aviel

Pajenn
    Sonjal er varn jeneral 1
    Ann oberou mad 7
    Ann humilite 12
    Ar binijenn 18
    Hor Zalver e kraou Bethleem 26
    Jezuz douget d’ann templ 33
    Senti ouz mouez Doue 40
    Jezuz dianket e Jerusalem 47
    Eured Kana. — Ann dimeziou 54
    Ann den lor. — Ar pec’hed marvel 61
    Ann tentasionou 69
    Pec’herien ha sent mesket var ann douar 76
    Ar c’hreunen sezo. — Kenteliou ann Aviel 83
    Servicherien Doue 90
    Ar greun mad 97
    Ann den dall. — Dallentez ar spered 104
    Ar zonj euz ar maro 111
    Ardou ann drouk-spered 116
    Ann Dransfigurasion. — Mignouned Jezuz 123
    Ann diaoul-mud 129
    Ar bara kresket gant Hor Zalver 135
    Digemeret ar virionez 141
    Digeri hor c’haloun da Jezuz 147
    Jezuz savet euz ar bez 152
    Fiziout e komsou Doue 158
    Kredi heb guelet 163
    Ar peoc’h guirion 168
    Jezuz eo ar Pastor mad 175
    Trubuillou ar gristenien 180
    Ann diouer euz a Zoue 185
    Ar bedenn. — Penaoz pedi 190
    Jezuz o pignat d’ann env 196
    Ankeniou ann dud vad 202
    Grasou ar Spered-Santel 207
    Burzudou ar Spered-Santel 213
    Ar misteriou 219
    Jezuz enn Tabernakl 224
    Kommunia aliez 230
    Ar besketerez. — Labourat gant Doue 136
    Dioual ouz meuleudiou ann dud 242
    Doue a anavez hon ezommou 248
    Evez ouz ann droumplerien 254
    Ar c’hristen zo merer gant Doue 260
    Jezuz o wuela var Jeruzalem 266
    Ar Pharizian hag ar Publikan 271
    Ann den bouzar ha mud 277
    Ar pec’her ha trugarez Hor Zalver 282
    Ann deg den lor. — Penaoz parea diouz ar pec’hed 288
    Ne c’heller ket servicha daou vestr 294
    Mab intanvez Naïm. — Ann ene maro dre ar pec’hed 299
    Ann den koenved. — Ann Ourgouill 304
    Karet Doue hag ann nesa 310
    Ann den sounnet he izili 315
    Ann dud pedet da leina 320
    Mab ofiser Kapharnaum 325
    Doue a c’houlenno kount diganeomp 331
    Lealdet e kenver Doue hag ar roue 337
    Merc’h Jaïr. — Ar c’hreg klanv gant ann divoada 343
    Trubuillou ann Iliz 348
    Ar Verc’hez enn env korf hag ene 353
    Euruzdet ar baradoz 359
# Pedennou diouc’h an nôs

Oberennoù damheñvel pe handelvoù all zo ivez, gwelout Pedenn diouc’h an nôs.
| ◄ Gourc’hemennou Doue, ha re an Ilis | Pedennou diouc’h an nôs | Litaniou ar Verc’hes ► |
En hano an Tad, ar Map, hac ar Speret-Santel. Amen.
* Veni, Sancte Spiritus, etc. evel diouc’h ar mintin, pagen 130.
* En em laqueomp e presanç Doue hac adoromp-ên.
* O tad, Map, ha Speret Santel,
* Me gred ouc’h un Doue eternel,
* Croüer an oll, partout presant
* Me oc’h ador devotamant.
* Greomp un Act à adoracion hac a feiz, è quever ar Sacramant eus an Auter.
* M’oc’h ador, Jesus va Salver,
* Er Sacramant eus an Auter,
* Me gred emouc’h ennâ presant
* Guir den, guir Doue realamant.
* Trugarecaomp Doue eus an oll graçou hon eus recevet digantân.
* M’o trugareca, va Autrou,
* Eveus oc’h oll mad-oberou
* Em andret e particulier,
* Hac en andret ar bed antier.
* Goulennomp sclerigen da examina hor c’houstianç.
* Roït din sclerigen, va Doue,
* Ma velin ha pec'het em bê
* Hyrio dre nep omission
* Sonch, desir, coms, pe accion.
* En-em arretomp amâ un neubeudic da examina hor c’houstianç.
* Greomp un Act a gontricion evit regreti hor pec’hejou, ha quemeret ar resolucion d’en em gourrija, hac er mêmes amser evit gounit an induljançou, oc’h ajouti an Actou à feiz, à esperanç, hac à garantes.
* Pardoun, va Doue trugarezus,
* Pardoun en hano va Jesus !
* Queuz ameuz palamour deoc’h,
* Gant ho craç me cheincho pelloc’h.
* C’hui so ar viryones mêmès,
* Oc’h Ilis ne fazi jamès,
* Rac-se me gred ferm, va Autrou,
* Var o quer e oll c’hreançou,
* Fidel meurbet, trugarezus
* C’hui bromet sicour galloudus ;
* Rac-se dre Jesus var ho quer,
* Ho craç, ho cloar, ferm me esper.
* Ha pa zouc’h infinimant mad,
* Abalamour deoc’h, ô va Zad,
* M’ho car da guenta dreist peb tra,
* Ha goud’eveldon va nessa,
* Offromp hon nosves hac hon oll boanyou da Zoue evit ê c’hloar ha silvidigues hon ene, ha pedomp-ên da reï ê venediccion d’hon repos.
* Consacri a ran va nosves,
* D’ho cloar ha d'am silvidigues ;
* Hac e c’hoffran va oll boanyou
* E pinigen d’am pec’hejou.
* Roît dign ho penediccion,
* Ma reposin en union
* Gant ar repos en deus èr bed
* Gueichal va Jesus quemeret.
* En em recommandomp d’ar Verc’hes glorius Vari, etc. evel diouc’h ar mintin.
* Guerc’hes Vari, etc. pagen 153.
* Greomp un Act a acceptacion eus ar maro.
* D’ar maro just oun condaounet,
* Va Doue, me ador oc'h arrêt ;
* M’en em soumet d’ho polonté,
* Ho pet trues oc’h va ene.
* Jesus, c’hui a zo va Salver,
* Jesus, c’hui vezo va Barner ;
* Oc’h va barn soungit, va Jesus,
* E zoun pris ho coad precius.
* Greomp un Act à garantes hac à adoraciom èn andret ar galoun sacr à Jesus.
* O ! Caloun sacr eus va Jesus,
* Caloun meurbet carantezus,
* Ra viot da viquen caret,
* Ha da virviquen adoret.
* Pater, Ave, Credo, Confiteor, Misereatur, etc.